Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12551

d) a testi kényelmet. “K” ALRÉSZ. BIZTONSÁG K. 1. Belföldi kereskedelmi üzemeltetésben használatos repülőgépek Ajánlás.- Ebben a fejezetben közzétett Nemzetközi Szabványokat és Ajánlott Eljárásokat az összes Szerződő Államnak alkalmaznia kell azon repülőgépekre, melyeket belföldi kereskedelmi üzemelésben (légi szolgáltatásban) használ. K. 2. Legkisebb kockázatú bombahely Mindazoknál a repülőgépeknél, melyeknek légialkalmassági bizonyítvány szerinti maximális felszálló tömege meghaladja a 45500 kg-ot, vagy utasülés kapacitása a 60-at, a repülőgép tervezése során figyelembe kell venni azt az előírást, mely szerint ki kell jelölni egy legkisebb kockázattal járó bombahelyet a repülőgépen, oly módon, hogy a bomba hatásai minimálisak legyenek mind a repülőgépre, mind a benne tartózkodó személyekre nézve. K. 3. A hajózó személyzet kabinjának védelme K. 3. 1. Mindazon repülőgépeknél, melyeknek az Annex 6. I. Rész 13. Fejezet előírásai szerint jóváhagyott pilótakabin ajtóval kell rendelkezniük, és amelyekre 2006. május 20.-án, vagy ezt 2007/70/II. szám követően nyújtottak be kérelmet az első típusbizonyítvány kiadására az illetékes nemzeti hatósághoz, a pilótakabin válaszfalait, padlózatát és mennyezetét úgy kell megtervezni, hogy azok ellenálljanak kisméretű kézifegyver golyóinak és gránátrepesz áthatolásának, valamint erőszakos behatolásoknak is ellenálljanak, ha ezek a területek repülés közben az utasok és a hajózó személyzet számára megközelíthetők. K. 3. 2. Ajánlás.- Mindazon repülőgépeknél, melyeknek az Annex 6 I. Rész 13. Fejezet előírásai szerint jóváhagyott pilótakabin ajtóval kell rendelkezniük, és amelyekre az illetékes nemzeti hatósághoz 2006. május 20.-án vagy ezt követően kérelmet nyújtottak be a típusbizonyítvány módosítására annak érdekében, hogy az magába foglaljon egy másodlagos (derivatív) típustervet, figyelmet kell fordítani a pilótakabin válaszfalainak, padlózatának és mennyezetének megerősítésére olymódon, hogy azok ellenálljanak kisméretű kézifegyver golyóinak és gránátrepesz áthatolásának, valamint erőszakos behatolásokkal szemben is ellenállók legyenek, ha ezek a területek repülés közben az utasok és a hajózó személyzet számára megközelíthetők. Megjegyzés.- Az összes kereskedelmi utasszállító repülőgép pilótakabin ajtóinak követelményeire vonatkozó Szabványok és Ajánlott Eljárások megtalálhatók az Annex 6 I. Rész, 13. Fejezetben. . K. 4. A belső tér tervezése Minden olyan repülőgépnél, amelynek légialkalmassági bizonyítvány szerinti maximális felszálló tömege meghaladja a 45500 kg-ot, vagy utasülés kapacitása több mint 60, figyelmet kell fordítani azon tervezési jellemzőkre, melyekkel megakadályozható fegyverek, robbanóanyagok, vagy más veszélyes tárgyak könnyű elrejthetősége a fedélzeten, megkönnyítve ezzel az ilyen tárgyak utáni kutatási eljárásokat. 2007/70/II. szám IV. RÉSZ. HELIKOPTEREK IVA. RÉSZ. MINDAZON HELIKOPTEREKRE VONATKOZIK, MELYEKRE A LÉGIALKALMASSÁGI BIZONYÍTVÁNY IRÁNTI KÉRELMET 1991 MÁRCIUS 22.-ÉN, VAGY EZT KÖVETŐEN NYÚJTOTTÁK BE, DE NEM KÉSŐBB, MINT 2007. DECEMBER 13. Megjegyzés.- A IVA Rész előírásai megegyeznek az Annex 8 9. kiadása IV. Részében foglaltakkal, kivéve a módosított alkalmazhatósági záradékokat és kereszthivatkozásokat.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes